SSB: Nyboligprisene har falt det siste kvartalet

Prisene på nye boliger økte bare med 0,6 prosent fra første kvartal i fjor til første kvartal i år.

SVAK OPPGANG: Nye boliger øker i pris sammenlignet med i fjor, men faller kvartalsvis. Vis mer byoutline Foto: Stella Bugge VG

Publisert: Publisert: 13. juni 2018 08:30

De ferske tallene fra Statistisk sentralbyrå viser også en nedgang det siste kvartalet på 0,4 prosent.

Prisene på eneboliger økte med 3,7 prosent fra første kvartal i fjor til samme periode i år. Det siste kvartalet har prisene likevel holdt seg stabile, skriver SSB.

Småhus faller



For blokkleiligheter og småhus har prisene falt 0,8 prosent målt mot i fjor, mens de det siste kvartalet har falt én prosent.

Fra første kvartal 2017 til samme periode i år har til sammenligning bruktboligprisene falt med 1,1 prosent.

Det sammenfaller med det sterke boligprisfallet som begynte i mai i fjor. Da Eiendom Norge for en uke siden presenterte maitallene for 2018, hadde brukboligprisene for første gang hentet inn fallet, og var nå 1 prosent høyere enn for et år siden.

Skuffende apriltall



Boligprodusentenes Forening presenterer sine tall på torsdag.

Da direktør Per Jæger la frem tallene for april for en måned siden, måtte han konstatere at nyboligsalget hadde falt én prosent sammenlignet med samme måned i fjor – noe Jæger kalte «skuffende».

Flere økonomer øyner boligprisfall denne høsten grunnet ferdigstillelsen av unormalt mange boliger som ble påbegynt tilbake i 2016.

Les også April fikk kraftigste boligprisvekst på ti år

Les også Selger toroms i kjeller som treroms i 1. etasje

Les også Kjøpt for 21,75 mill. i 2011 – selger nå for 70 mill.

Her kan du lese mer om Bolig